**OPAKOVANIE**

Hnojivá - sú látky, ktoré udržiavajú a zvyšujú úrodnosť pôdy.

**HOSPODÁRSKE HNOJIVÁ**

Do tejto skupiny patria všetky hnojivá, získavané na hospodárskych dvoroch.

Najdôležitejšími hospodárskymi hnojivami sú:

* maštaľný hnoj,
* močovka,
* hnojovica,
* kompost,
* zelené hnojenie.

**Maštalný hnoj** je zmes pevných a tekutých výkalov hospodárskych zvierat s podstielkou.

**Močovka** je čiastočne skvasený moč hospodárskych zvierat zriedený vodou v rôznom pomere.

**Hnojovica** je zmes pevných a tekutých výkalov hospodárskych zvierat zriedená vodou.

**Kompost** je kvalitné organicko-minerálne hnojivo, ktorým sú do pôdy navrátené všetky cenné živiny. Na rozdiel od minerálnych hnojív sa do pôdy dodáva aj humus, ktorý veľmi dobre pôsobí na vlastnosti pôdy.

**Hnojenie zelenými rastlinami** je zapracúvanie zelenej organickej hmoty do pôdy, ktorá

sa na tento účel zámerne vypestovala.